Sunčeva zvijezda
<s>Sunčeva zvijezda (lat. Ornithogalum dubium) je lukovičasta biljka porijeklom iz Južnoafričke Republike.</s><s>Svrstava se u porodicu Asparagaceae, kao i zumbul.</s><s>Naziva se još i ptičije mlijeko.</s>

<s>Sunčeva zvijezda se razvija iz lukovice iz koje izbija 3-8 duguljastih zelenih listova dužine 10-25 cm.</s><s>Na vrhu stabljike dužine 10-50 cm, nalazi se grozdasta cvast sačinjena od 5-25 cvjetova koji imaju po 6 latica.</s><s>Boja cvjetova je najčešće narandžasta, ali oni mogu biti i žuti, a ponekad i bijeli, iako je bijela boja karakteristična za neke druge vrste ornithogaluma.</s><s>Biljka ne podnosi mraz, tako da ju je u našim uslovima teško gajiti napolju.</s><s>Najšešće se uzgaja kao lončanica.</s><s>Biljka zahtijeva vlažno tlo, ali ne treba pretjerivati za zalijevanjem, jer može lako doći do truljenja lukovice.</s><s>Razmožava se u jesen, dijeljenjem mladih lukovica od matične.</s><s>Lukovice je neophodno posaditi u pjeskovitu, dobro dreniranu zemlju na dubinu od 2 cm.</s><s>Kada se pojave listovi, lukovice je neophodno obilno zalijevati, ali treba dozvoliti da se zemlja osuši između dva zalijevanja.</s><s>Kada se biljka nakon cvjetanja osuši, treba prestati za zalijevanjem.</s><s>Može se razmnožavati i pomoću sjemena, što je znatno teži i dugotrajniji proces.</s><s>Sjeme se sadi u jesen u dobro drenirano zemljište.</s><s>Neophodno ga je raspršiti kako prilikom nicanja ne bi došlo do zagušenja biljke, a zatim pokriti tankim slojem riječnog pijeska kojeg treba držati vlažnim.</s><s>Sjeme će proklijati u roku od dvije sedmice nakon sjetve.</s>

<s>Biljke iz roda Ornithogalum spadaju u otrovne biljke.</s><s>Do sada nije zabilježena njihova primjena u medicinske ili magijske svrhe.</s>

<s>Reference</s>

<s>Vanjske veze 
Ostali projekti</s>

<s>Asparagaceae
Flora Južne Afrike</s>

